**Παιχνίδια που βοηθούν την ενίσχυση της μνήμης**

1. Παίζουμε το super market. Βάζοντας διάφορα αντικείμενα πάνω σε ένα τραπέζι, δίνουμε στο παιδί τον ρόλο του μαγαζάτορα και του ζητάμε να μας δώσει κάποια πράγματα, με την σειρά που τα ζητήσαμε. Τα παιδιά πρέπει να θυμούνται όσα περισσότερα πράγματα μπορούν. Επίσης, μπορούν να θυμούνται τις τιμές των προϊόντων. Μπορούν ακόμη να διαβάζουν τα συστατικά του κάθε προϊόντος και να συζητούμε για τη διατροφική τους αξία αλλά και να δουλέψουμε τα χρήματα και απλά μαθηματικά για την πρόσθεση των τιμών.

1. Μπορούμε να παίξουμε παιχνίδια με διπλές κάρτες που υπάρχουν στο εμπόριο, είτε με τον κλασικό τρόπο, είτε να τους δείχνουμε μια σειρά από κάρτες, να το κρύβουμε και να ζητάμε από το παιδί να φτιάξει πάλι το ίδιο.Παίρνουμε κάρτες που να απεικονίζουν κάτι. Βάζουμε πάνω στο τραπέζι και ρωτάμε το παιδί «τι είναι αυτό;». Π.χ «βάτραχος». Μετά καλύπτουμε την κάρτα αυτή με μια άλλη και αφού ρωτήσουμε το παιδί τι βλέπει στην νέα κάρτα, ρωτάμε τι είναι από κάτω, περιμένοντας να μας πει τον βάτραχο. Συνεχίζουμε έτσι με όσες κάρτες θέλουμε.

1. Διαβάζουμε στα παιδιά ήδη γνωστά τους παραμύθια, προσθέτοντας νέα στοιχεία και μετά κάνουμε ερωτήσεις. Π.χ «η Κοκκινοσκουφίτσα είχε στο καλάθι της 3 μήλα, μπανάνες, χυμό ροδάκινο και ένα μωβ κασκόλ». Μετά κάνουμε ερωτήσεις, όπως «Πόσα μήλα είχε;» ή «Τι γεύση χυμό;».…

1. Συμπληρώνω την ιστορία (λεξοσειρές): «Φτιάχνω την βαλίτσα μου και παίρνω…». Προσθέτουμε μια νέα λέξη κάθε φορά, καλώντας το παιδί να επαναλάβει όλα τα προηγούμενα, καθώς και αυτό που προσθέτει το ίδιο.

1. Memory με πέτρες: από έναν σωρό με πέτρες που μοιάζουν μεταξύ τους, το παιδί διαλέγει μια, την παρατηρεί και στην συνέχεια την περιγράφει σε εμάς, με όσο μεγαλύτερη ακρίβεια γίνεται, ώστε να μπορέσουμε να την βρούμε.